Document ID: 32009R0899

РЕГЛАМЕНТ (ЕО) № 899/2009 НА КОМИСИЯТА
от 25 септември 2009 година
за изменение на Регламент (ЕО) № 1290/2008 по отношение на името на притежателя на разрешителното за препарат от Lactobacillus rhamnosus (CNCM-I-3698) и Lactobacillus farciminis (CNCM-I-3699) (Sorbiflore)
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
като има предвид, че:
(1)
Препарат от Lactobacillus rhamnosus (CNCM-I-3698) и Lactobacillus farciminis (CNCM-I-3699) (Sorbiflore), принадлежащ към категорията „зоотехнически добавки“ и към функционалната група „други зоотехнически добавки“, бе разрешен за използване като добавка при храненето на животните с Регламент (ЕО) № 1290/2008 на Комисията (2) за даване на разрешително на „Sorbial SAS“.
(2)
В Регламент (ЕО) № 1831/2003 се предвижда възможността за промяна на разрешителното за дадена добавка по искане на притежателя на разрешителното и след като бъде получено становище от Европейския орган за безопасност на храните. „Sorbial SAS“ подаде заявление за промяна на името на притежателя на разрешителното от „Sorbial SAS“ на „Danisco France SAS“, която да бъде внесена в Регламент (ЕО) № 1290/2008.
(3)
Заявителят изтъкна, че името „Sorbial SAS“ e било променено на „Danisco France SAS“ с действие от 18 май 2009 г. Към настоящия момент „Danisco France SAS“ притежава правата за търговия с добавката. Заявителят представи съответните документи в подкрепа на заявлението си.
(4)
Предложената промяна в условията на разрешителното е само от административно естество и не налага нова оценка на съответната добавка. Европейският орган за безопасност на храните бе информиран за това заявление.
(5)
За да може заявителят да упражнява правата си за търговия под името „Danisco France SAS“, се налага промяна в условията на разрешителните.
(6)
Поради тази причина Регламент (ЕО) № 1290/2008 следва да бъде съответно изменен.
(7)
Целесъобразно е да се предвиди преходен период, през който могат да бъдат изчерпани наличностите от препарата.
(8)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
В колона 2 на приложението към Регламент (ЕО) № 1290/2008 името „Sorbial SAS“ се заменя с „Danisco France SAS“.
Член 2
Наличностите от препарата, които отговарят на разпоредбите, приложими преди датата на влизане в сила на настоящия регламент, могат да продължат да се пускат на пазара и да бъдат използвани до шест месеца след тази дата.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 септември 2009 година.

Labels: 0
17
6